Diari Oficial de la Generalitat Valenciana


Sumari del DOGV 6469, del 28-02-2011 (2011/2217)

RESOLUCIÓ de 18 de febrer de 2011, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori (PF567), en aplicació de la disposició addicional quarta del Decret 33/1999, de 9 de març, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6469

Data del DOGV
:   28-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2217


Data del document
:   18-02-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 de febrer de 2011, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori (PF567), en aplicació de la disposició addicional quarta del Decret 33/1999, de 9 de març, del Govern Valencià. [2011/2217]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb que disposa l'article 75 de la Llei Orgànica 6/2001, de 21 de desembre, d'Universitats; la Llei 7/2007, de 12 d'abril, de l'Estatut Bàsic de l'Empleat Públic, i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i Decret 33/1999, de 9 de març del Govern Valencià, acorda convocar proves d'accés al grup A, subgrup A1, sector d'administració especial, tècnic superior de laboratori de la Universitat Politècnica de València, d'acord amb les bases següents:  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, subgrup A1, sector d'administració especial, tècnic superior de laboratori de la Universitat Politècnica de València, pel torn de promoció interna.  
1.2. La realització d'aquestes proves selectives s'ajustarà al que preveu la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la normativa que el desenvolupa.  
Segona. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup A, subgrup A2, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de tècnic mitjà de laboratori en el grup A, subgrup A2, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació dels llocs de treball d'aquesta Universitat Politècnica per a ser proveït pel grup de titulació A, subgrups A1/A2, sector d'administració especial, denominació del lloc tècnic mitjà de laboratori.  
b) Estar en possessió del títol de doctorat, llicenciatura, títol d'enginyeria, d'arquitectura, grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
c) En virtut de la disposició transitòria segona de l'Estatut Bàsic de l'Empleat Públic de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que reunisquen la resta dels requisits estipulats en el punt 2.1 d'aquesta.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
Tercera. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica Superior d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, sítia al carrer Paranimf, número 1, del Grau de Gandia, i en la pàgina web del Servei de Recursos Humans, l'adreça electrònica de la qual és («Personal d'administració i serveis»).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46719, València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana.  
3.3. La presentació de sol·licituds es podrà efectuar en el Registre General de la Universitat Politècnica de València, edifici 3F, planta baixa, al costat del Rectorat, camí de Vera, s/n, CP 46044 València; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 27,09 €, que s'ingressaran en el compte corrent número 2077 0724 68 9648717819 «Taxes», de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46552, València. La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Estan exempts del pagament de la taxa d'examen:  
3.5.1. Les persones amb un grau de minusvalidesa igual o superior al 33%, les quals han de presentar amb la sol·licitud el certificat acreditatiu d'aquesta condició.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
Cinquena. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
Sisena. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
En cas de realitzar-se l'exercici en diverses sessions, l'ordre d'intervenció dels aspirants començarà per la lletra V, seguint l'ordre alfabètic de cognoms segons la Resolució de 27 de setembre de 2010, de la Conselleria de Justícia i Administracions Públiques (DOCV número 6376, de 14 d'octubre de 2010).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; al tauler d'anuncis del Servei de Recursos Humans, a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, en l'adreça: (Personal d'Administració i Serveis), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
Vuitena. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el Diari Oficial de la Comunitat Valenciana.  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements de Valencià.  
d) Certificat de grau mitjà de coneixements del valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat, a través del Registre General de la Universitat Politècnica de València, situat al camí de Vera, s/n, CP 46286; al Registre de l'Escola Politècnica Superior d'Alcoi, situat a la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat al carrer Paranimf, número 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, còpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, subgrup A1, sector d'administració especial, tècnic superior de laboratori d'aquesta Universitat Politècnica mitjançant resolució que es publicarà en el Diari Oficial de la Comunitat Valenciana, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic superior de laboratori.  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46462 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46930 València.  
Tretze. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
- President/a: vicerector/a de la Universitat Politècnica de València o persona en qui delegue.  
- Quatre vocals, designats pel rector de la Universitat Politècnica de València, personal funcionari de carrera.  
- Secretari/ària: personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46872, València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Catorze. Recursos  
14.1. Contra aquesta convocatòria i les seues bases, que esgota la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la notificació d'aquestes, d'acord amb allò que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la notificació de la present resolució.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 18 de febrer de 2011.- El rector: Juan Juliá Igual.  
ANNEX I  
Codi del lloc: PF567.  
Denominació del lloc: tècnic mitjà de laboratori.  
Unitat: Departament de Construccions Arquitectòniques.  
Catalogació: grup A, subgrup A1/A2 20 E016.  
FUNCIONS DEL LLOC  
Funcions generals:  
- Supervisar, dirigir i realitzar, si escau, les operacions necessàries per al funcionament correcte del laboratori/taller de conformitat amb les necessitats docents i investigadores.  
- Responsabilitat sobre el personal de laboratori de menor qualificació.  
- Maneig de PC a nivell d'usuari.  
- Supervisar, dirigir i realitzar, si escau, la preparació, el muntatge i el manteniment de les pràctiques de laboratori, d'acord amb les especificacions del professorat responsable d'aquestes.  
- Col·laboració i suport tècnic al professorat en el desenvolupament de les classes pràctiques i els treballs de recerca, d'acord amb les especificacions del professorat responsable d'aquests.  
- Maneig, utilització i manteniment dels equips, els instruments i el material de laboratori, així com supervisió de l'adquisició d'aquest.  
- Realització de tots els treballs tècnics per als quals el capacite el nivell de coneixements exigit.  
- Maneig i instal·lació de paquets informàtics a nivell d'usuari.  
- Gestionar l'inventari dels laboratoris.  
- Gestió i vigilància del compliment de les normes de seguretat i salut elaborades pels òrgans tècnics competents.  
- Gestió de residus en l'àmbit del propi lloc de treball.  
- Suport als professors i alumnes de projecte final de carrera, tercer cicle i crèdits de lliure elecció en l'ús de les instal·lacions dels laboratoris.  
- Participar en els equips o grups de millora que s'establisquen en la unitat per al desenvolupament de plans de millora.  
- Donar suport a la preparació de la documentació que es requerisca per a la realització de les tasques anteriors.  
- I totes les funcions inherents al lloc de treball d'acord amb la categoria professional.  
Funcions específiques:  
- Supervisió del calibratge i control dels equips del laboratori.  
- Supervisió, organització i desenvolupament dels assajos i mètodes d'anàlisi realitzats en el laboratori.  
- Desenvolupament d'assajos i mètodes d'anàlisi en col·laboració amb el professorat i la resta de personal tècnic.  
- Coordinació de la recepció, de la instal·lació i de la posada en marxa dels equips de nova adquisició.  
- Control dels assajos i determinacions analítiques desenvolupades des de la seua responsabilitat.  
- Coordinació de la utilització dels mitjans del laboratori i instal·lacions del laboratori i organització horària, si escau, d'aquests.   
- Suport i assessorament a la investigació mitjançant l'anàlisi de dades numèriques, utilitzant eines informàtiques específiques.  
TEMARI  
Bloc general:  
1. La Llei Orgànica d'Universitats.  
2. Els Estatuts de la Universitat Politècnica de València. Règim jurídic (títol preliminar: capítols I i II). Estructura de la Universitat (títol primer). Govern de la Universitat (títol segon).  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. La Llei Orgànica 15/1999, de 13 de desembre, de Protecció de Dades de Caràcter Personal.  
5. El pressupost de la Universitat Politècnica de València. El cicle pressupostari. Principis pressupostaris. L'elaboració i l'aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
6. La Llei de Contractes del Sector Públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.  
7. La Llei de Prevenció de Riscos Laborals. Objecte, àmbit d'aplicació i definicions. Drets i obligacions. Serveis de prevenció. Consulta als treballadors i participació d'aquests. Responsabilitats i sancions.  
8. El Manual de drets i obligacions del personal de la Universitat Politècnica de València en matèria de seguretat i salut en el treball.  
9. El Pla Estratègic de la Universitat Politècnica de València.   
10. La Llei Orgànica 3/2007, de 22 març, per a la Igualtat Efectiva de Dones i Homes. Títol preliminar. Objecte i àmbit de la llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.  
11. La Llei Orgànica 1/2004, de 28 desembre, de Mesures de Protecció Integral Contra la Violència de Gènere. Títol preliminar. Objecte de la Llei. Títol I. Capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II. Capítol I. Dret a la informació, a l'assistència social integral i a l'assistència jurídica gratuïta. Capítol III. Drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.  
12. L'entorn de treball del Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La Intranet. El correu electrònic. El correu web.  
13. La seguretat en els equips informàtics personals. Les regles bàsiques de la navegació i el correu segurs. Antivirus i tallafocs.   
14. Generació de documents bàsics amb el Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
15. Càlculs elementals en l'Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb el Powerpoint.  
Bloc específic:  
16. Aplicació informàtica SPSS (versió 12 o superior). Càlculs estadístics descriptius generals. Mitjana aritmètica, geomètrica, harmònica. Mitjana i quantils. Moda. Mesures de simetria-asimetria. Mesures de concentració. Índexs de Gini. Corba de Lorenz. Representació gràfica.  
17. Aplicació informàtica Eviews. Anàlisi de dades. Modelització de funcions. Regressió lineal mitjançant mínims quadrats ordinaris. Representació gràfica.  
18. Principis de l'organització preventiva. Organització preventiva en departaments.  
19. Riscos específics del laboratori: pràctiques d'alumnes en laboratoris amb riscos mecànics. Informació específica de cada pràctica: jerarquia quant a advertiments sobre els riscos associats a tasques, equips, màquines i eines. Notificació i conformitat. Equips de protecció individual: categories segons el nivell de risc.   
20. Prevenció de riscos laborals a la UPV: què és el Servei de Prevenció de Riscos Laborals de la UPV (SPRL-UPV). Què és l'organigrama preventiu en un departament i per què cal tenir-ne. Com es determina l'estructura preventiva d'un departament. Diferents figures de l'organigrama preventiu (seguretat i salut) d'un departament: les figures N1, N2, N3, N4 i N5, i les responsabilitats respectives.   
21. Seguretat i higiene en el treball: instruccions operatives relacionades amb els riscos d'origen mecànic: ordre i neteja dels locals i zones de treball. Seguretat en les màquines de taller: responsabilitats de l'N3 en el lloc de treball amb màquines. Normes generals. Requisits a tenir en compte per a l'adquisició d'equips de treball o màquines de taller. Quan s'usa la protecció de l'oïda. Quan s'usa la protecció de les mans. Quan s'usa la protecció dels peus. Quan s'usa la protecció dels ulls o de la cara. Quan s'usa protecció per a les vies respiratòries. Classificació d'equips de protecció auditiva.  
22. Gestió dels residus perillosos a la Universitat Politècnica de València. Normativa aplicable.  
23. Assecatge de mostres. Estufes d'assecatge, plaques calefactores analògiques i digitals, forns de microones, forns de mufla, aparells de fosa.   
24. Balances i bàscules. Balances analítiques, pesos de calibratge, balances mecàniques, bàscules de plataforma.  
25. Instrumental de vidre i porcellana: provetes, matrassos cònics, matrassos d'Erlenmeyer, matrassos volumètrics, picnòmetres, volumenòmetres, vasos de precipitats, degotadors, flascons de pesada, dessecadors, pipetes, buretes, embuts, morters, plats d'evaporació, cresols.  
26. Calefacció de mostres: encenedor de Bunsen, bec de Meker, teles metàl·liques, reixetes, maniguets i abraçadores, tenalles, banys maria, escalfadors d'immersió.   
27. Instrumental de mesura: potenciòmetres, transductors de pressió, calibres, micròmetres, regles i cintes mètriques, termòmetres, cronòmetres, mesuradors de pH. Termòmetres, higròmetres, termohigròmetres.   
28. Equips per a assajos mecànics de formigó: maquinària i equips per a assajos de compressió. Equips per a preparació de provetes: formigoneres, motles, compactadores, vibradors, curació, escairadores, polidores, talladores. Equips per a extracció de mostres. Màquines d'assaig de compressió, flexió i transversals.   
29. Aparells per a assajos de formigó fresc: equips per a presa de mostres, assajos de treballabilitat i consistència, compactabilitat, assaig Vebe, taula de sacsejades, temps d'enduriment, densitat, contingut en aire.   
30. Cambres de corrosió específiques per a l'obtenció d'atmosferes naturals sulfuroses. Utilitat i característiques.  
31. Cambres de corrosió accelerada mitjançant boira salina artificial de composició definida, en determinades condicions de pressió i temperatura.  
32. Cambres climàtiques amb emissió de raigs ultraviolats.  
33. Formigons. Generalitats. Naturalesa del formigó. Nomenclatura: formigó en massa, ordinari, armat, pretesat, mixt, ciclopi, cel·lular, unimodular, lleugers (d'àrid lleuger, sense fins, cel·lular), injectat, blindat. Components del formigó.  
34. Ciment. Especificacions. Assajos. Criteris d'acceptació o rebuig.  
35. Aigua de pastament. Especificacions. Assajos. Criteris d'acceptació o rebuig.  
36. Àrids. Especificacions. Assajos. Criteris d'acceptació o rebuig.  
37. Grandària màxima de l'àrid. Grandària mínima de l'àrid. Àrid fi i àrid gruix. Fins. Mòdul granulomètric.  
38. Altres components del formigó. Especificacions. Assajos. Criteris d'acceptació o rebuig.  
39. Control de la qualitat i consistència del formigó. Especificacions. Assajos. Criteris d'acceptació i rebuig.  
40. Control de la resistència del formigó i control de les especificacions relatives a la durabilitat del formigó. Especificacions. Controls i assajos. Criteris de valoració.  
41. Assajos previs del formigó. Assajos característics del formigó. Assajos de control del formigó.  
42. Presa de mostres de formigó fresc. Objecte i àmbit d'aplicació. Aparells. Procediment. Parts de presa de mostra.  
43. Determinació del temps d'adormiment en el formigó. Objecte i àmbit d'aplicació. Definicions. Aparells. Provetes d'assaig. Preparació i conservació de les provetes de morter. Nombre de provetes.  
44. Mesura de la consistència del formigó fresc. Mètode del con d'Abrams. Objecte i àmbit d'aplicació. Fonament. Aparells. Presa de mostres. Procediment. Resultat de l'assaig. Informe dels resultats.   
45. Determinació de la consistència del formigó fresc. Mètode Vebe. Objecte i àmbit d'aplicació. Mostres. Aparells. Procediment. Informe de resultats. Informe de l'assaig.   
46. Fabricació i curació de provetes per a assajos de resistència. Objecte i àmbit d'aplicació. Aparells. Presa de mostres. Procediment. Informe de l'assaig.  
47. Formigó endurit. Formes mesurades i altres característiques de les provetes i motles. Objecte i àmbit d'aplicació. Termes i definicions. Forma, dimensió i tolerància de la proveta. Motles. Aplicació internacional JIX 4717 a les provetes d'assaig de formigó i als motles. Comprovació de la planor de les provetes i dels motles.  
48. Determinació de resistència a la compressió en formigó endurit. Objecte i àmbit d'aplicació. Fonament. Aparells. Provetes d'assaig. Procediment. Expressió dels resultats. Informe de l'assaig.   
49. Resistència a la flexió de les provetes de formigó endurit. Objecte i àmbit d'aplicació. Fonament. Aparells. Provetes d'assaig. Procediment. Expressió dels resultats. Informe de l'assaig. Precisió.  
50. Resistència a la tracció indirecta de les provetes de formigó endurit (assaig brasiler). Objecte i àmbit d'aplicació. Fonament. Aparells. Provetes d'assaig. Procediment. Expressió dels resultats. Informe de l'assaig. Precisió. Determinació utilitzant provetes cúbiques o prismàtiques.  
51. Determinació de l'índex de rebot mitjançant assaig no destructiu del formigó en estructures. Objecte i àmbit d'aplicació. Fonament. Aparells. Zona d'assaig. Procediment. Resultat de l'assaig. Informe de l'assaig. Precisió.  
52. Profunditat de penetració d'aigua sota pressió en formigó. Objecte i àmbit d'aplicació. Fonament. Aparells. Provetes d'assaig. Procediment.   
53. Determinació de la permeabilitat del formigó. Objecte i àmbit d'aplicació. Fonament. Aparells emprats. Provetes d'assaig. Preparació i emmagatzematge de les provetes. Procediment d'assaig. Informe de l'assaig.  
54. Determinació del mòdul d'elasticitat en compressió. Objecte i àmbit d'aplicació. Aparells. Provetes d'assaig. Densitat aparent. Procediment operatori. Expressió de resultats. Informe de l'assaig.   
55. Formigó fresc. Determinació de la densitat. Objecte i àmbit d'aplicació. Definicions. Mostreig. Aparells. Procediment. Expressió dels resultats. Informe de l'assaig.   
56. Determinació dels canvis de longitud en el formigó. Objecte i àmbit d'aplicació. Aparells d'assaig. Provetes d'assaig. Pastament. Confecció de provetes. Curació de provetes. Condicions de manteniment de provetes. Expressió dels resultats. Informe de l'assaig.   
57. Característiques fisicomecàniques de la fusta. Preparació de provetes per a assajos. Objecte. Selecció de la matèria primera per a les provetes  
58. Característiques fisicomecàniques de la fusta. Determinació de la resistència a la compressió axial. Objecte. Aparells necessaris. Provetes. Procediment operatori.   
59. Determinació de la resistència a la compressió perpendicular a les fibres en la fusta. Objecte i camp d'aplicació. Aparells necessaris. Provetes. Procediment operatori.  
60. Contingut d'humitat en una peça de fusta serrada. Determinació pel mètode d'assecatge en estufa. Objecte i camp d'aplicació. Aparells. Procediment operatori.   
61. Determinació del pes específic en la fusta. Objecte. Aparells. Provetes. Procediment operatori. Determinació del pes específic anhidre. Obtenció dels resultats.  
62. Estudi mecànic dels acers. Barra d'acer. Diagrama tensió-deformació. Zona elàstica. Mòdul de Young. Zona de cadència. Zona plàstica. Límit elàstic convencional.   
63. Determinació de l'allargament sota càrrega màxima en productes d'acer per a armadures de formigó armat. Objecte i camp d'aplicació. Definicions. Generalitats. Mostres per a assaig. Mètodes d'assaig. Mètodes de càlcul.  
64. Barres corrugades d'acer soldable per a armadures de formigó armat. Objecte i camp d'aplicació. Definicions. Tipus d'acer. Característiques mecàniques, químiques i tecnològiques. Assaig de tracció.  
65. Assaig de tracció de materials metàl·lics a temperatura ambient. Principi. Termes i definicions. Mostres d'assaig. Marcament de longitud de calibratge.   
66. Assaig de tracció de barres d'acer corrugades. Càlculs: determinació de la resistència en el límit elàstic; determinació de la resistència màxima a la tracció; determinació de la ductilitat de l'acer; càrrega de ruptura.   
67. Assaig de tracció de barres d'acer corrugades normalitzades. Càlculs: determinació de l'allargament de ruptura; determinació de l'allargament total sota càrrega màxima.  
68. Propietats generals dels àrids. Mètodes de laboratori per a la reducció de mostres d'àrids. Reducció de mostres amb un trossejador. Reducció de mostres per trossejament.   
69. Assaig per a determinar les propietats geomètriques dels àrids. Tamisos d'assaig, grandària nominal de les obertures. Objecte i camp d'aplicació. Definicions. Grandària nominal de les obertures segons la norma UNE vigent. Forma de les obertures.   
70. Determinació de la granulometria de les partícules. Mètode del tamisatge. Equip. Preparació de les mostres d'assaig. Procediment operatori. Rentada. Tamisatge. Pesada. Càlcul dels resultats.   
71. Determinació de la densitat real en la pedra natural. Assaig de laboratori. Generalitats. Preparació i assecatge de mostres. Mètode del picnòmetre. Mètode del volumenòmetre Le Chatelier. Obtenció i expressió dels resultats.  
72. Determinació de la densitat aparent en la pedra natural. Mostreig. Provetes. Assecatge de les provetes. El principi d'Arquimedes. La balança hidrostàtica. Mètode operatori. Obtenció i expressió dels resultats.  
73. El procés d'implantació del sistema de gestió ambiental a la Universitat Politècnica de València.  
74. Gestió dels residus no perillosos a la Universitat Politècnica de València. Normativa aplicable.  
75. Riscos d'origen mecànic. Accessible des d'aquesta adreça .  
76. Riscos d'origen químic. Accessible des d'aquesta adreça: .  
Enllaços d'interès:  
.